**SAJTÓKÖZLEMÉNY
“Tata, Kossuth tér városközpont értékmegőrző rehabilitációja” című KDOP-3.1.1/A-09-2f-2011-0001 azonosítószámú pályázat**

**Amit a Kossuth térről tudni kell**

A Kossuth téri beruházáshoz kapcsolódóan alsó tagozatosoknak tartottak vetélkedőt a városházán. Lakos Zsuzsa projektmenedzser elmondta, hogy az önkormányzat fontos célja volt, hogy minél több emberrel megismertessék a beruházás részleteit, hogy ezzel a lehető legtöbb embert –köztük a fiatalokat is –a térre csábítsanak. –A Bercsényi utca 1. épületben egy külön helyiséget alakítottunk ki a fiataloknak, de ma maga a tér kialakítása során az is fontos szempont volt, hogy a diákok is használhassák –magyarázta Lakos Zsuzsa, majd hozzátette, a versennyel azt szerették volna elérni a tatai iskolásoknál, hogy a téren átkelve üljenek le, és szánjanak ők is időt a körbejárására, és használják. A győztes csapat felkészítője – Henzer Zsuzsanna tanárnő elmondta, hogy a versenyre nagy segítséget jelentettek a Tata-órák, hiszen ezek keretében fel tudtak készülni a Kossuth tér történetéből. azt is elmondta, hogy a tanórákon sokszor ejtették útba a teret, és megnéztek mindent, amiről korábban a Tata tankönyvben olvastak.

A tér történetével kapcsolatos kérdéseket jól megválaszolók mindegyike jól járt, hiszen helyes válasz esetén egy-egy szelet csokoládé járt a tanulóknak. A feladatok között szerepelt szellemi totó, képkirakás, esszéírás, de rajzkészségükről is tanúbizonyságot kellett tenni azoknak, akik az első helyre pályáztak.

A győztes csapat egy tabletet vihetett haza, aminek az oktatásban is hasznát veszik majd.

A vetélkedőt szervező Tatai Televízió Magazin című műsorában teljes terjedelmében bemutatja a rendezvényt.

Tata, 2015. november 24.